cyanic-selkie/wikianc huggingface dataset:
গুল হাসান খান
প্রাথমিক জীবন এবং সামরিক কর্মজীবন
গুল হাসান খান ১৯২১ সালে কোয়েটা, বেলুচিস্তানের, ব্রিটিশ ভারতের মধ্যবিত্ত একটি পশতু পরিবারে জন্মগ্রহণ করেন।  ১৯৩৯ সালে তিনি দেরাদুনের রয়েল ইন্ডিয়ান মিলিটারি কলেজে ভর্তি হন এবং সেখানেই যোগদান করেন এবং ১৯৪২ সালে সেখানে থেকে স্নাতক সম্পন্ন করার জন্য দেরাদুনের ইন্ডিয়ান মিলিটারী একাডেমিতে স্থানান্তরিত হন। তিনি একজন চমৎকার হকি খেলোয়াড় ছিলেন এবং এর পাশাপাশি মিলিটারি একাডেমিতে  বক্সার হিসেবেও খ্যাতি অর্জন করেছিলেন।
ফ্রন্টিয়ার ফোর্স রেজিমেন্ট (এফএফ রেজিমেন্ট)-এ তিনি ২য় লেফটেন্যান্ট হিসেবে কমিশন লাভ করেন এবং নতুন দিল্লির সেনাবাহিনী জিএইচকিউতে পদায়ন করা হয়। পরবর্তীতে আসাম ের আসাম রাইফেলসে অবস্থান করেন এবং গ্রেট ব্রিটেনের সাথে ১৯৪৪-৪৫ সালে বার্মা ক্যাম্পেইনে অংশগ্রহণ করেন। দ্বিতীয় বিশ্বযুদ্ধের সময়ে তিনি ১৪ তম আর্মির আদেশ মোতাবেক ভিস্কুটি স্লিমকে এইড-ডি-ক্যাম্প (এডিসি) নিয়োগ করার জন্য নির্বাচিত হন। এরপর তিনি দুই তারকা পদে উন্নীত হন এবং এবং সেনাবাহিনীর মেজর জেনারেল হিসাবে আসিন হন।
পরিবার
গুল হাসান খানের তিন ভাই এবং একটি বোন ছিল। তার নওশেরা জেলার পবি ও পাকিস্তানের কোয়েটায় নিজস্ব বাসন্থানে অনেক আত্মীয় স্বজন রয়েছে। ১৯৯৯ সালে জেনারেল গুল হাসান খান মৃত্যুবরণ করেন এবং নওশেরা জেলার পবিতে তাকে সমাহিত করা হয় (চিরত ক্যান্টনমেন্টের প্রধান শহর, চৌকি মুমরিজ, তারু জবা, আকবর পূরা)।
তার জীবনের শেষ কয়েক বছর তিনি অস্ট্রিয়ার ভিয়েনা এবং পাকিস্তানের রাওয়ালপিন্ডিতে ব্যয় করেন। তিনি মেমোরী অব লেফটেন্যান্ট জেনারেল গুল হাসান খান নামক একটি গ্রন্থ রচনা করেছিলেন।
লুংচিয়াং সেতু
লুংচিয়াং সেতু  বা লুং নদীর সেতু (龙江 特 大桥) চীনের ইউন্নান প্রদেশের পাওশান শহরের কাছে অবস্থিত একটি ঝুলন্ত সেতু। সেতুটির প্রধান খাম্বা-পরিসরটি ১,১৯৬ মিটার (৩,৯২৪ ফুট) দীর্ঘ, যা এযাবৎ কালের সবচেয়ে দীর্ঘতম। নিচের নদী থেকে  ২৮০ মিটার (৯২০ ফুট) উচুতে নির্মিত এই সেতুটি বিশ্বের সর্বোচ্চ ঝুলন্ত সেতু। ২০১৬ সালের এপ্রিল মাসে সেতুটির নির্মাণকাজ সম্পন্ন হয়।
ভূগোল উপাত্ত
সেতুটি পাওশান-থেংচুং মহাসড়কের একটি অংশ যা দক্ষিণ পশ্চিম চীনের পাওশান এবং থেংচুং নগরী দুইটির মধ্যে সংযোগ স্থাপন করেছে, এবং মিয়ানমার থেকে সরাসরি যোগাযোগ ঘটাবে। এটি লুং নদী উপত্যকা অতিক্রম করে, বোটেং এক্সপ্রেসওয়ের বৃহত্তম প্রাকৃতিক বাধা।বৌশান থেকে টেন্চং পর্যন্ত যাবার জন্য আগে সেতু না থাকার জন্য ১৩.৫ কিমি (৮.৪মাইল) পর্বতমালার মধ্য দিয়ে চলাচল করতে হত এবং বর্তমানে সেতু তৈরিতে যাত্র পথ ২৪৭১ মিটার (৮,১০৭ ফুট) এর মধ্যে সম্পূর্ণ হয়ে যায়।
পিয়ারসনের কাই স্কয়ারড পরীক্ষা
কাই স্কয়ারড পরীক্ষা বা কাই স্কয়ার টেস্ট (\chi^2এভাবেও লেখা হয়) হচ্ছে একটি পরিসাংখ্যনিক কল্পনা টেস্ট যেটা কোন নাস্তি কল্পনার কাই স্কয়ার ডিস্ট্রিবিউটেড এর মান নির্ণয়ের জন্য ব্যবহার করা হয়, বিশেষ করে পিয়ারসনের কাই স্কয়ার টেস্ট ও অন্যান্য প্রকার গুলো ব্যবহার করা হয়।পিয়ারসনের কাই স্কয়ার টেস্ট ব্যবহার করা হয় প্রত্যাশিত সংখ্যা ও নিরীক্ষিত সংখ্যার মধ্যে কোন  পরিসাংখ্যনিকভাবে গুরুত্বপূর্ণ পার্থক্য আছে কিনা  ও সেটা কনটিজেন্সি টেবিলের কোন ক্যাটাগরিতে পড়ে কিনা সেটা দেখার জন্য। এর বৈশিষ্ট্যগুলি প্রথম কার্ল পিয়ারসন ১৯০০ সালে তদন্ত করেছিলেন।
উইকিঅভিধান
উইকিঅভিধান বা উইকশনারি (উইকি এবং ডিকশনারি একত্রে) উন্মুক্ত অভিধান তৈরির একটি বহুভাষিক, ওয়েব-ভিত্তিক প্রকল্প, যা ১৫১ টি ভাষায় রয়েছে। অন্যান্য আদর্শ অভিধানের মত করে এটি করা হয়নি, এটি করা হয়েছে স্বেচ্ছাসেবকদের সহযোগীতায় উইকি সফটওয়্যার ব্যবহার করে, যেখানে ইন্টারনেটে এ ওয়েব সাইট ব্যবহার করে এমন প্রায় সবাইকে তা পরিবর্তন করার সুযোগ করে দেয়। এর সহপ্রকল্প উইকিপিডিয়ার মত উইকিঅভিধানও উইকিমিডিয়া ফাউন্ডেশন দ্বারা পরিচালিত হয়।
বদরুদ্দোজা মোঃ ফরহাদ হোসেন
বদরুদ্দোজা মো: ফরহাদ হোসেন সংগ্রাম বাংলাদেশের ব্রাহ্মণবাড়িয়া-১ আসনের সংসদ সদস্য। তিনি ২০১৮ সালের ১৩ মার্চ বাংলাদেশ আওয়ামী লীগ থেকে মনোনয়ন নিয়ে উপ-নির্বাচনে সংসদ সদস্য হিসেবে নির্বাচিত হন।
জন্ম ও শিক্ষাজীবন
বদরুদ্দোজা মো: ফরহাদ হোসেনের পৈতৃক বাড়ি ব্রাহ্মণবাড়িয়া জেলায়।
১৯৮৮ সালে ঢাকা রেসিডেন্সিয়াল মডেল স্কুল থেকে এস.এস.সি ১৯৯০ সালে ঢাকা কলেজ থেকে এইচ.এস.সি ১৯৯৪ সালে
২০১৪ সালে ইউনিভার্সিটি অফ ইনফরমেশন টেকনোলজি এন্ড সাইন্সেস(ইউআইটিএস) থেকে এল এল বি ও ২০১৬ সালে এল এল এম ডিগ্রী লাভ করেন
কর্মজীবন
বদরুদ্দোজা মো: ফরহাদ হোসেন রাজনীতির সঙ্গে সক্রিয় ভাবে যুক্ত আছেন। তিনি ২০১৮ সালের ১৩ মার্চ উপ-নির্বাচনে সংসদ সদস্য নির্বাচিত হয়েছেন।
অনিমেষ রায় (দ্ব্যর্থতা নিরসন)
একই নামে থাকা দু'জন ব্যক্তি হচ্ছে
পাকিস্তানের শৈলশহরের তালিকা
পাকিস্তানে অনেক শৈলশহর রয়েছে, যেখানে শীতকালে তুষারপাত হয়। গ্রীষ্মকালে, তাপমাত্রা পাঞ্জাব এবং সিন্ধুর গরম অঞ্চলের তুলনায় অনেক বেশি শীতল থাকে। শীতকালে তুষার উপভোগ করতে এবং উষ্ণ সমভূমি থেকে দূরে শীতল গ্রীষ্ম উপভোগ করতে সারা দেশ থেকে পর্যটককেরা এই শৈলশহরগুলিতে ছুটে আসে। শৈলশহরগুলির একটি তালিকা নীচে দেওয়া হল:
মাধ্যমিক ও উচ্চ মাধ্যমিক শিক্ষা বোর্ড, সিলেট
মাধ্যমিক ও উচ্চ মাধ্যমিক শিক্ষা বোর্ড, সিলেট বাংলাদেশের সিলেট অঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। সিলেট শিক্ষা বোর্ড ১৯৯৯ সালে প্রতিষ্ঠিত হয়।
গঠন
বোর্ডের অর্ডিন্যান্স অনুসারে এটি মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্য ক্ষমতাপ্রাপ্ত; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের সপ্তদশ সংশোধনী দ্বারা দায়িত্বপ্রাপ্ত।
দাভিদ দে হেয়া
দাভিদ দে হেয়া কিন্তানা (, David de Gea; জন্ম: ৭ নভেম্বর ১৯৯০; দাভিদ দে হেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং স্পেন জাতীয় দলের হয়ে গোলরক্ষক হিসেবে খেলেন।
২০০৩–০৪ মৌসুমে, মাত্র ১৩ বছর বয়সে, স্পেনীয় ফুটবল ক্লাব আতলেতিকো মাদ্রিদের যুব পর্যায়ের হয়ে খেলার মাধ্যমে দে হেয়া ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, প্রথমে আতলেতিকো মাদ্রিদ যুব দলের হয়ে এবং পরবর্তীতে আতলেতিকো মাদ্রিদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি দুই মৌসুম অতিবাহিত করেছেন; আতলেতিকো মাদ্রিদের হয়ে তিনি ৩৫ ম্যাচে অংশগ্রহণ করেছেন। ২০১১–১২ মৌসুমে, তিনি প্রায় ২৫ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ক্লাব ম্যানচেস্টার ইউনাইটেডে যোগদান করেছেন।
২০০৪ সালে, দে হেয়া স্পেন অনূর্ধ্ব-১৫ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৮ বছর যাবত স্পেনের বয়সভিত্তিক দলের হয়ে খেলার পর, তিনি ২০১৪ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৪৫ ম্যাচে অংশগ্রহণ করেছেন। তিনি স্পেনের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ব্যক্তিগতভাবে, দে হেয়া বেশ কিছু পুরস্কার জয়লাভ করেছেন, যার মধ্যে ২০১৭–১৮ প্রিমিয়ার লিগে গোল্ডেন গ্লাভস জয়লাভ এবং ২০১৮ ফিফপ্রো ফিফা বিশ্ব একাদশে অন্তর্ভুক্তি অন্যতম। দলগতভাবে, দে হেয়া এপর্যন্ত ১২টি শিরোপা জয়লাভ করেছেন, যার মধ্যে ২টি আতলেতিকো মাদ্রিদের হয়ে, ৭টি ম্যানচেস্টার ইউনাইটেডের হয়ে এবং ৩টি স্পেনের হয়ে জয়লাভ করেছেন।
প্রারম্ভিক জীবন
দাভিদ দে হেয়া কিন্তানা ১৯৯০ সালের ৭ই নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আতলেতিকো মাদ্রিদ
দে হেয়া ১০ বছর বয়সে আতলেতিকো মাদ্রিদে যোগ দেন। তিনি তার ২য় মৌসুম সেগুন্দা ডিভিশন বি তে আতলেতিকো মাদ্রিদ(বি) এর হয়ে খেলেন।আতলেতিকো মাদ্রিদের প্রধান গোলরক্ষক সার্জিও অ্যাছেঞ্জো ২০০৯ ফিফা অনূর্ধ্ব ২০ বিশ্বকাপে ডাক পেলে দে হেয়াকে দলের ২য় গোলরক্ষক রবার্তোর বিকল্প হিসেবে সিনিয়র টিমে নেয়া হয়। আতলেতিকো মাদ্রিদের হয়ে দে হেয়ার অভিষেক ঘটে ৩০ সেপ্টেম্বর ২০০৯ সালে, ১৮ বছর বয়সে। ২০০৯-১০ সালের উয়েফা চ্যাম্পিয়ান্স লিগে এফসি পোর্তোর বিপক্ষে ওই ম্যাচটিতে তিনি ২৭ মিনিটে চোটপ্রাপ্ত গোলরক্ষক রবার্তোর বদলী হিসেবে নামেন;ম্যাচটিতে তিনি ২ গোল হজম করেন যার ফলশ্রুতিতে আতলেতিকো মাদ্রিদ ২-০ গোলে হেরে যায়।
রবার্তোর ইনজুরির ফলে ওই ম্যাচের ৩ দিন পর লা লিগায় রেয়াল জারাগোজার বিরুদ্ধে দে হেয়ার অভিষেক ঘটে। ওই ম্যাচে তিনি ডি-বক্সে ফাউল করার কারণে জারাগোজা একটি পেনাল্টি পায়, যদিও তিনি তা ঠেকিয়ে দেন এবং ঘরের মাঠে নিজের দলকে ২-১ গোলে জয় পেতে সহায়তা করেন। দলের প্রধান গোলরক্ষক অ্যাছেঞ্জোর খারাপ পারফর্মেন্স ও দলের নতুন ম্যানেজার গিগে ফ্লোরেসের আসার পর দে হেয়া ২০০৯-১০ মৌসুমে আতলেতিকো মাদ্রিদের প্রধান গোলরক্ষক হয়ে যান। ওই মৌসুমে তিনি ২ টি ম্যাচে ম্যান অফ দ্যা ম্যাচ নির্বাচিত হন। এছাড়াও তিনি ২০০৯-১০ মৌসুমে ইউরোপা লিগ জয়ী আতলেতিকো মাদ্রিদের হয়ে ৮ টি ম্যাচে মাঠে নামেন যার মধ্যে ফাইনালে ফুলহামের বিরুদ্ধে ২-১ গোলে জয়ের ম্যাচটিও অর্ন্তভুক্ত
দে হেয়া ২০১০-১১ মৌসুমেও ভাল সূচনা করেন এবং আতলেতিকো মাদ্রিদকে ২০১০ উয়েফা সুপার কাপ জিততে সাহায্য করেন। ইন্টার মিলানের বিরুদ্ধে ২-০ গোলে জেতা ওই ম্যাচে তিনি ৯০ মিনিটে দিয়াগো মিলিতোর পেনাল্টি সেভ করেন। ওই মৌসুমের বাকি সময়টুকু তিনি দলের প্রধান গোলরক্ষক হিসেবে খেলেন যাতে আতলেতিকো লা লিগায় ৭ম স্থান লাভ করেন।
২০১১–১২ মৌসুম
২০১১ সালের প্রথমার্ধে ম্যানচেস্টার ইউনাইটেডের প্রধান গোলরক্ষক ভ্যান ডার স্যারের অবসর ঘোষণার পর কে তার উত্তরসূরি হবেন এই নিয়ে অনেক জল্পনা কল্পনা চলতে থাকে, যার কেন্দ্রবিন্দুতে ছিলেন দাভিদ দে হেয়া ২৪ মে জুভেন্টাসের বিরুদ্ধে গ্যারি নেভিলের টেস্টিমোনিয়াল ম্যাচের পর(ক্লাবে ১০ বছর পূর্তি উপলক্ষে খেলোয়াড়ের সম্মানার্থে খেলা ম্যাচ) ইউনাইটেড ম্যানেজার স্যার অ্যালেক্স ফার্গুসন দাবি করেন যে তারা দে হেয়াকে ওল্ড ট্রাফোর্ডে নিয়ে আসার জন্য প্রয়োজনীয় চুক্তি সম্পন্ন করেছেন, যদিও দে হেয়ার প্রতিনিধি ও আতলেতিকো মাদ্রিদ কর্তৃপক্ষ তা অস্বীকার করে এবং দে হেয়া বলেন যে ২০১১ উয়েফা অনূর্ধ্ব-২১ চ্যাম্পিয়নশিপের আগে তিনি এ ব্যাপারে কোন সিদ্ধান্ত জানাবেন না ওই টুর্নামেন্টে স্পেনের জয়লাভ করার পর, ২৭ জুন দে হেয়াকে স্বাস্থ্য পরীক্ষা করার জন্য ম্যানচেস্টারে দেখা যায় এর পর দিন তিনি জানান যে ইউনাইটেড তাকে চুক্তি জন্য প্রস্তাব করেছে। ২৯ জুন নিশ্চিত হওয়া যায় যে তার ট্রান্সফার ফি ছিল £১৭.৮ মিলিয়ন যা যেকোন গোলরক্ষকের জন্য একটি ব্রিটিশ রেকর্ড।
thumb|right|175px|ম্যানচেস্টার ইউনাইটেডের হয়ে খেলছেন দে হেয়া, মে ২০১২ দে হেয়া ২৩ জুলাই ২০১১ সালে শিকাগো ফায়ারের বিপক্ষে প্রীতি ম্যাচে ম্যানচেস্টার ইউনাইটেডের হয়ে প্রথম মাঠে নামেন; খেলায় ইউনাইটেড ৩-১ গোলের ব্যবধানে জয়লাভ করে। প্রতিযোগিতাপুর্ন খেলায় দে হেয়ার অভিষেক ঘটে ৭ই আগস্ট, ইউনাইটেডের নগরপ্রতিদ্বন্দ্বী ম্যানচেস্টার সিটির বিরুদ্ধে কমিউনিটি শিল্ড কাপের ম্যাচে। উক্ত ম্যাচে জুলিয়ন লেসকট ও এডিন জেকোর গোলে সিটি ২-০ ব্যবধানে এগিয়ে গেলেও ইউনাইটেড শেষপর্যন্ত ৩-২ ব্যবধানে ম্যাচটি জিতে নেয়। প্রিমিয়ার লিগে তার অভিষেক ঘটে ওয়েস্ট ব্রমের বিরুদ্ধে। উক্ত খেলায় তিনি সেন লং এর একটি দুর্বল শট ঠেকাতে ব্যর্থ হন, এরপরেও ইউনাইটেড ম্যাচটি ২-১ গোলে জিতে নেয়। টটেনহামের বিরুদ্ধে ওল্ড ট্রাফোর্ডে নিজের অভিষেক ম্যাচে ইউনাইটেডের হয়ে তার প্রথম ক্লিন শিট অর্জন করেন। ওই খেলায় তিনি কয়েকটি গুরুত্বপূর্ণ সেভ করেন যার ফলস্বরুপ খেলাটি ইউনাইটেড ৩-০ গোলে জিতে নেয়। এর ৬ দিন পরে ইউনাইটেডের পরবর্তী খেলায় দে হেয়া আর্সেনালের অধিনায়ক ভ্যান পার্সির নেয়া পেনাল্টি রুখে দেন যা ইউনাইটেডের ১-০ গোলের লিডকে নাকচ করে দিতে পারত। উক্ত ম্যাচে তিনি ভ্যান পার্সি ও আরশাভিনের বেশ কয়েকটি প্রচেষ্টা নস্যাৎ করে দেন এবং ইউনাইটেড খেলাটিতে আর্সেনালকে ৮-২ গোলে গুড়িয়ে দেয়। ১৮ই সেপ্টেম্বর ইউনাইটেড ঘরের মাঠে চেলসিকে ৩-১ গোলে পরাজিত করে;ওই খেলায় তিনি কয়েকটি গোল ঠেকিয়ে দেন। এর মধ্যে উল্লেখযোগ্য ছিল রামিরেজের প্রচেষ্টা যেখানে রামিরেজকে শুধুমাত্র ফাকা গোলপোস্টে বল মারতে হত, কিন্তু সেইসময় দে হেয়া খুব দ্রুততার সাথে তার কাছে চলে আসেন এবং গোলটি রক্ষা করেন। দে হেয়া তার এই উন্নতির ধারা পরবর্তী খেলাগুলোয় বজায় রাখেন।
দে হেয়ার উয়েফা চ্যাম্পিয়নস লিগে অভিষেক ঘটে ২৭শে সেপ্টেম্বর ২০১১ সালে ঘরের মাঠে এফসি বাসেলের বিরুদ্ধে; খেলাটি ৩-৩ গোলে ড্র হয়। ২৩ অক্টোবর ২০১১ সালে ইউনাইটেড ঘরের মাঠে ১৯৫৫ সালের পর সবচেয়ে বড় ৬-১ ব্যবধানে পরাজিত হয় নগরপ্রতিদ্বন্দ্বী ম্যানচেস্টার সিটির সাথে,যেই খেলায় দে হেয়া ইউনাইটেডের গোলরক্ষক ছিলেন। ২০১২ সালের জানুয়ারিতে দে হেয়ার হাইপেরপিক রোগে আক্রান্ত হওয়ার খবর প্রকাশ পায়, যদিও এটি তার পারফর্মেন্সে প্রভাব ফেলছিল না, ২০১২ এর গ্রীষ্মে তার চোখে অস্ত্রোপচার করা হয় প্রিমিয়ার লিগে ব্লাকবার্ন রোভের্সের বিরুদ্ধে ৩-২ গোলে হেরে যাওয়া খেলায় দে হেয়া গোলরক্ষক ছিলেন। ইউনাইটেডের ওই হারের জন্য বেশিরভাগ মিডিয়া দে হেয়াকে দায়ী করেন। ওই ম্যাচের পর দে হেয়া দলে তার জায়গা হারান দলের ২য় গোলরক্ষক লিন্ডেগার্দের কাছে, যদিও লিন্ডেগার্দের ইনজুরির কারণে দে হেয়া পুনরায় দলে ফিরে আসেন এবং ভাল পারফর্মেন্সের মাধ্যমে দলে তার জায়গা সুসংহত করেন। ইউনাইটেডের হয়ে দে হেয়া সবচেয়ে ভাল পারফর্মেন্স দেখান আতলেতিকো মাদ্রিদের বিপক্ষে, যদিও ম্যাচটি ইউনাইটেড ৩-২ গোলে হেরে যায়। ওই ম্যাচের পর ডি হেয়া দলের রক্ষণভাগের সমালোচনা করেন। ওই মৌসুমে তিনি প্রিমিয়ার লিগের সকল গোলরক্ষকের মধ্যে শটের বিপরীতে সবচেয়ে বেশি সেভ করার কৃতিত্ব অর্জন করেন, যা ছিল প্রায় ৭৭.৯ শতাংশ।
২০১২–১৩ মৌসুম
২০১২ সালে গ্রীষ্মকালীন অলিম্পিকে খেলার কারণে দে হেয়া ইউনাইটেডের প্রাকমৌসুম সফরে যেতে পারেননি। কিন্তু তিনি ইউনাইটেডের ২০১২-১৩ মৌসুমের প্রথম খেলায় এভারটনের বিপক্ষে মাঠে নামেন। এই ম্যাচে দে হেয়ার কিছু অবিশ্বাস্য শেভের পরও ইউনাইটেড ম্যাচটি ১-০ ব্যবধানে হেরে যায়। ফুলহামের বিরুদ্ধে এর পরের ম্যাচেও তিনি কয়েকটি উল্লেখযোগ্য সেভ করেন; খেলায় ভিদিচের আত্মঘাতী গোলের পরও ইউনাইটেড ৩-২ গোলে জয়ী হয়
সান্ডারল্যান্ডের বিপক্ষে ওল্ড ট্রাফোর্ডে এর ম্যাচে পরের ম্যাচেও তিনি ভাল খেলেন ১৩ ফেব্রুয়ারি ২০১৩ সালে,২০১২-১৩ উয়েফা চ্যাম্পিয়ন্স লিগে রেয়াল মাদ্রিদের বিরুদ্ধে সান্টিয়াগো বার্নাব্যু তে ১-১ গোলে ড্র হওয়া খেলায় কয়েকটি দুর্দান্ত সেভ করেন এবং তার এই পার্ফরমেন্সে ইউনাইটেড ম্যানেজার স্যার অ্যালেক্স ফার্গুসন তার ভূয়সী প্রশংসা করেন
২৩ ফেব্রুয়ারি ২০১৩ সালে, তিনি ইউনাইটেডের হয়ে টানা ২টি ক্লিন শিট অর্জন করে যা ইউনাইটেডর শিরোপা দৌড়ে গুরুত্বপূর্ণ ভূমিকা রাখে।
তার এই ভাল পারফর্মেন্সের স্বীকৃতিস্বরূপ তিনি “পিএফএ প্রিমিয়ার লিগ টিম অফ দ্যা ইয়ার” দলে জায়গা করে নেন। ইউনাইটেডকে শিরোপা জেতানোর পথে এই স্বীকৃতি ইংলিশ ফুটবলে তার একজন তারকা ফুটবলার হয়ে উঠার নিদর্শন বহন করে। দে হেয়ার এই মৌসুম ইউনাইটেডের হয়ে প্রথম প্রিমিয়ার লিগ মেডেল প্রাপ্তির মাধ্যমে শেষ হয়। তিনি এই মৌসুমে ২৮ খেলায় ১১টি ক্লিন শিট অর্জন করেন।
২০১৩–১৪ মৌসুম
এই মৌসুমের প্রথম ম্যাচে তিনি ইউনাইটেডের হয়ে মাঠে নামেন সোয়ানসি সিটির বিরুদ্ধে; সোয়ানসির ঘরের মাঠ লিবার্টি স্টেডিয়ামে হওয়া এই খেলায় ইউনাইটেড ৪-১ গোলে জয়লাভ করে ৫ অক্টোবর ২০১৩ সালে, সান্ডারল্যান্ডের মাঠে দে হেয়ার একটি দুর্দান্ত সেভের ফলে ইউনাইটেড ২-১ গোলে সান্ডারল্যান্ড কে পরাজিত করে যা ইউনাইটেডের প্রাক্তন গোলরক্ষক পিটার শিমেইছিলের চোখে তার দেখা প্রিমিয়ার লিগে অন্যতম সেরা সেভের একটি।
আন্তর্জাতিক ফুটবল
দে হেয়া স্পেন অনূর্ধ্ব-১৫, স্পেন অনূর্ধ্ব-১৭, স্পেন অনূর্ধ্ব-১৯, স্পেন অনূর্ধ্ব-২০, স্পেন অনূর্ধ্ব-২১ এবং স্পেন অনূর্ধ্ব-২৩ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৭ সালে তিনি স্পেন অনূর্ধ্ব-১৭ দলের হয়ে ২০০৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে সপ্তমবারের মতো শিরোপা ঘরে তুলতে সক্ষম হয়েছিল। একই বছরে তিনি ২০০৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, উক্ত প্রতিযোগিতার ফাইনালে অতিরিক্ত সময় শেষে তার দল পেনাল্টি শুট-আউটে নাইজেরিয়া অনূর্ধ্ব-১৭ দলের কাছে ৩–০ গোলের ব্যবধানে পরাজিত হয়েছিল। স্পেন অনূর্ধ্ব-১৯ দলের হয়ে তিনি ২০০৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। এক বছর পর তিনি ২০০৯ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে এই আসরেও স্পেন গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি মাত্র ২ ম্যাচে অংশগ্রহণ করেছিলেন। ২০১১ সালে তিনি স্পেন অনূর্ধ্ব-২১ দলের হয়ে হয়ে ২০১১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল সুইজারল্যান্ড অনূর্ধ্ব-২১ দলকে ২–০ গোলের ব্যবধানে পরাজিত করে উক্ত প্রতিযোগিতার ইতিহাসে তৃতীয়বারের মতো শিরোপা ঘরে তুলতে সক্ষম হয়েছিল। এই আসরে তিনি ৫ ম্যাচে অংশগ্রহণ করেছেন। দুই বছর পর তিনি একই দলের হয়ে পূর্ববর্তী আসরের পুনরাবৃত্তি করে ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, এই আসরের ফাইনালে তার দল ইতালি অনূর্ধ্ব-২১ দলকে ৪–২ গোলের ব্যবধানে পরাজিত করে উক্ত প্রতিযোগিতার ইতিহাসে ৪র্থ বারের মতো শিরোপা ঘরে তুলতে সক্ষম হয়েছিল। দে হেয়া লন্ডনে অনুষ্ঠিত ২০১২ গ্রীষ্মকালীন অলিম্পিকের জন্য ২০১২ সালের জুলাই মাসে প্রকাশিত স্পেন অনূর্ধ্ব-২৩ দলে স্থান পেয়েছিলেন; যেখানে তিনি ৩ ম্যাচে অংশগ্রহণ করেছেন। স্পেনের বয়সভিত্তিক দলের হয়ে তিনি ৭৫ ম্যাচে অংশগ্রহণ করে ৩টি শিরোপা জয়লাভ করেছেন।
২০১৪ সালের ৭ই জুন তারিখে, মাত্র ২৩ বছর ৭ মাস বয়সে, ডান পায়ে ফুটবল খেলায় পারদর্শী দে হেয়া এল সালভাদোরের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৮৩তম মিনিটে গোলরক্ষক ইকের কাসিয়াসের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করেছেন। ম্যাচটি স্পেন ২–০ গোলের ব্যবধানে জয়লাভ করেছিল। জাতীয় দলের হয়ে অভিষেকের ৮০ মিনিট পর, স্পেনের জার্সি গায়ে প্রথম গোলটি হজম করেছেন; ৪ঠা সেপ্টেম্বর তারিখে, ফ্রান্সের বিরুদ্ধে ম্যাচের ৭৩তম মিনিটে গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন।
ব্যক্তিগত জীবন
২০১২ সালের জানুয়ারি মাসে দে হেয়া দূরদর্শী হিসেবে নিশ্চিত হয়েছিলেন, যদিও এটি তার কর্মক্ষমতা প্রভাবিত করেছে বলে মনে করা হয় না। দে হেয়া এক সাক্ষাৎকারে জানিয়েছেন যে তিনি হেভি মেটাল সঙ্গীতের একজন ভক্ত এবং এভেঞ্জড সেভেনফোল্ড তার অন্যতম প্রিয় ব্যান্ড।
২০১৯ সালে, দে হেয়া স্পেনীয় সঙ্গীতশিল্পী এদুর্নের সাথে বিবাহ বন্ধনে আবদ্ধ হয়েছেন। ২০২১ সালের ৪ঠা মার্চ তারিখে ইয়ানায় নামে তাদের কন্যাসন্তান জন্মগ্রহণ করেছে।
পরিসংখ্যান
180px|থাম্ব|ডান|[[২০১৮ ফিফা বিশ্বকাপ|২০১৮ ফিফা বিশ্বকাপে ডে হেয়া]]
কোয়ান্টাম বিসঙ্গতি
থাম্ব|200px|পরিবেশগত [[ফোটন দ্বারা লক্ষ্যবস্তুর ধ্রুপদী বিক্ষেপণে, গড়ে বিক্ষিপ্ত ফোটন দ্বারা লক্ষ্যবস্তুর গতি পরিবর্তিত হবে না। কোয়ান্টাম বিক্ষেপণে, বিক্ষিপ্ত ফোটন ও সুপারপোজড লক্ষ্যবস্তুর মধ্যে মিথস্ক্রিয়া তাদের আটকে ফেলবে, যার ফলে লক্ষ্যবস্তুর থেকে পুরো ব্যবস্থাটি পর্যায় বিসঙ্গতিকে অস্থায়ীকরণ করবে, হস্তক্ষেপের প্যাটার্নটিকে অদৃশ্য করে দেবে।]]
কোয়ান্টাম বিসঙ্গতি হল কোয়ান্টাম সঙ্গতির অপচয়, যে প্রক্রিয়ায় একটি ব্যবস্থার আচরণ পরিবর্তন হয়, যা কোয়ান্টাম বলবিজ্ঞান থেকে শুরু করে ধ্রুপদী বলবিজ্ঞান দ্বারাও ব্যাখ্যা করা যায়। কোয়ান্টাম বলবিজ্ঞানে, ইলেকট্রনের মতো কণাগুলিকে একটি ব্যবস্থার কোয়ান্টাম অবস্থার একটি গাণিতিক উপস্থাপনা তরঙ্গ ফাংশন দ্বারা বর্ণনা করা হয়; তরঙ্গ ফাংশনের একটি সম্ভাব্য ব্যাখ্যা বিভিন্ন কোয়ান্টাম প্রভাব ব্যাখ্যা করতে ব্যবহৃত হয়। যতক্ষণ পর্যন্ত বিভিন্ন অবস্থার মধ্যে একটি সুনির্দিষ্ট পর্যায় সম্পর্ক বিদ্যমান থাকে, ততক্ষণ ব্যবস্থাটিকে সুসংগত বলা হয়। কোয়ান্টাম অবস্থা এনকোডকারী কোয়ান্টাম তথ্যের উপর কোয়ান্টাম পরিগণনা করার জন্য একটি নির্দিষ্ট পর্যায় সম্পর্ক প্রয়োজন। কোয়ান্টাম পদার্থবিজ্ঞানের নীতির অধীনে সঙ্গতি সংরক্ষিত হয়।
যদি একটি কোয়ান্টাম ব্যবস্থা পুরোপুরি বিচ্ছিন্ন হয়, তবে এটি অনির্দিষ্টকালের জন্য সঙ্গতি বা সুসংগততা বজায় রাখবে, তবে এটিকে ম্যানিপুলেট বা হেরফের করা বা তদন্ত করা অসম্ভব হবে। যদি এটি পুরোপুরি বিচ্ছিন্ন না হয়, উদাহরণস্বরূপ একটি পরিমাপের সময়, সুসংগততা পরিবেশের সঙ্গে ভাগ করা হয় ও সময়ের সঙ্গে হারিয়ে যেতে দেখা যায়; তবে এটিকে কোয়ান্টাম বিসঙ্গতি বা পরিবেশগত বিসঙ্গতি নামক একটি প্রক্রিয়া হিসাবে উল্লেখ করা হয়। এই প্রক্রিয়ার ফলস্বরূপ, কোয়ান্টাম আচরণ দৃশ্যত হারিয়ে যায়, ঠিক যেমন ধ্রুপদী বলবিজ্ঞানে ঘর্ষণ দ্বারা শক্তি হারিয়ে যায় বলে মনে হয়।
কোয়ান্টাম বিসঙ্গতির ধারণাটি প্রথম ১৯৭০ খ্রিস্টাব্দে জার্মান পদার্থবিদ এইচ. ডিটাট সী দ্বারা প্রবর্তিত হয়েছিল এবং এটি ১৯৮০ খ্রিস্টাব্দে থেকে সক্রিয় গবেষণার বিষয় হয়ে উঠেছে। বিসঙ্গতি একটি সম্পূর্ণ কাঠামোর মধ্যে বিকশিত হয়েছে, কিন্তু এটি পরিমাপ সমস্যার সমাধান করে কিনা তা নিয়ে বিতর্ক রয়েছে, যেহেতু বিসঙ্গতি তত্ত্বের প্রতিষ্ঠাতারা তাদের মূল গবেষণাপত্রে স্বীকার করেছেন।
দৈনিক অগ্রদূত
দৈনিক অগ্রদূতের সদর দপ্তর দিসপুর, গুয়াহাটি ।
সুন্দরীদের চিত্রশালা
থাম্ব|নিম্ফেনবার্গ প্রাসাদটি তার পার্ক থেকে দেখা যায় সুন্দরীদের চিত্রশালা (Schönheitengalerie) ১৮২৭ এবং ১৮৫০ সালের মধ্যে আঁকা জার্মানি মিউনিখের এবং মিউনিখের আভিজাত্য ও মধ্যবিত্ত শ্রেণীর মধ্যকার সবচেয়ে সুন্দরী নারীর ৩৬ টি প্রতিকৃতির একটি সংগ্রহ (বেশিরভাগ জোসেফ কার্ল স্টিলারের দ্বারা ১৮২০ সালে আদালতের চিত্রকেন্দ্র নিযুক্ত করেছিলেন) এবং বয়ারিয়ার লুডভিগ -১ দ্বারা সংগৃহীত  মিউনিখের নিম্ফেনবুর্গ প্রাসাদের দক্ষিণ প্যাভিলিয়নে। ফ্রীডরিক ডুর্কের দুটি অতিরিক্ত তৈরি করা হয়েছিল। শ্যোমকারের মেয়ে হেলেন সেডলমায়ার, অভিনেত্রী শার্লট ভন হ্যাগন (মিউনিখ, বার্লিন এবং সেন্ট পিটার্সবার্গে শ্রোতাদের দ্বারা সম্মানিত) এবং রাজা আইরিশের উপপত্নী এলিজা গিলবার্ট (লোলা মন্টেজ) এবং মারিয়ানা মার্কেসা ফ্লোরেঞ্জি এর প্রতিকৃতিগুলির সেরা চিত্র।
সংগ্রহটি এমন সিরিজের জন্য একটি ফ্যাশনের একটি দেরী উদাহরণ ছিল, যার মধ্যে রয়েছে ফরাসি আদালতের beauties এর মিউনিখের একটি প্রাক্তন একটি, ম্যাক্সিমিলিয়ান দ্বিতীয় এমানুয়েল দ্বারা ভার্সিল থেকে ফিরে এসেছে, যিনি সেখানে একটি সময় কাটিয়েছিলেন। ইংল্যান্ডে উইন্ডসর সুন্দরী, ১৬৬০ এর দশকে স্যার পিটার লেলির চিত্রিত কিং এর মালপত্রের ১১ জন এবং স্যার গডফ্রে নালারের পরবর্তী সেট হ্যাম্পটন কোর্ট সুন্দরী ।
হাজার বছর ধরে (চলচ্চিত্র)
হাজার বছর ধরে এটি ২০০৫ সালে মুক্তিপ্রাপ্ত একটি বাংলাদেশী চলচ্চিত্র। প্রখ্যাত চলচ্চিত্র পরিচালক, ঔপন্যাসিক ও গল্পকার জহির রায়হানের কালজয়ী উপন্যাস হাজার বছর ধরে অবলম্বনে একই শিরোনামে নির্মিত হয় এটি। সরকারি অনুদানের এই ছবিটি পরিচালনা করেছেন জহির রায়হানের সহধর্মিনী এক সময়ের বিখ্যাত চলচ্চিত্র অভিনেত্রী কোহিনুর আক্তার সুচন্দা। ছবিতে প্রধান দুটি চরিত্র মন্ত ও টুনির ভুমিকায় অভিনয় করেছেন রিয়াজ ও নবাগত শারমিন জোহা শশি। এছাড়াও শাহনূর, এটিএম শামসুজ্জামান, সুচন্দা, নাজমা আনোয়ার সহ আরো অনেকে অভিনয় করেছেন।
ছবিটি দক্ষ নির্মাণ শৈলী দিয়ে নির্মাণ করে সুচন্দা চলচ্চিত্র বোদ্ধাদের কাছে দারুন ভাবে আলোচিত হন। এবং জিতে নেন মেরিল-প্রথম আলো পুরস্কার ও জাতীয় চলচ্চিত্র পুরস্কার এর শ্রেষ্ঠ চলচ্চিত্র পুরস্কার। ছবিটি শ্রেষ্ঠ চলচ্চিত্র পুরস্কার সহ মেরিল প্রথম আলো পুরস্কার-এর একটি বিশেষ পুরস্কারসহ মোট চারটি বিভাগে ও পরে ঘোষিত জাতীয় চলচ্চিত্র পুরস্কার ২০০৫ এর মোট ছয়টি বিভাগে পুরস্কার লাভ করে।
কাহিনী সংক্ষেপ
নদী বয়ে চলেছে আপন গতিতে। গাছে গাছে ফুল ফোটে। আকাশে পাখি উড়ে- আপন মনে গান গায়। হাজার বছর ধরে যেই জীবনধারা বয়ে চলেছে, তাতে আশা-নিরাশা, প্রেম-ভালবাসা, চাওয়া-পাওয়ার খেলা চললেও তা সহজে চোখে পড়ে না, অন্ধকারে ঢাকা থাকে। কঠিন অচলায়তন সমাজে আর যাই থাকুক, নারীর কোন অধিকার নাই। নারী হাতের পুতুল মাত্র। পুরুষ তাকে যেমন নাচায় তেমন নাচে। নিজের ইচ্ছেতে কাউকে বিয়ে করাটা এমন সমাজে অপরাধ, গুরুতর অপরাধ। অন্ধকার এই সমাজে আনাচে কানাচে বাস করে কুসংস্কার, বাল্যবিবাহ, বহুবিবাহ, নারী নির্যাতন। পরীর দীঘির পাড়ের একটি গ্রামকে কেন্দ্র করে গড়ে উঠেছে কাহিনী। কখন এই গ্রামের গোড়াপত্তন হয়েছিল কেউ বলতে পারে না। এক বন্যায় “কাসেম শিকদার” আর তার বউ বানের পানিতে ভেলায় ভাসতে ভাসতে এসে ঠাই নিয়েছিল এই জায়গায়। সেই থেকে এখানে পত্তন হয়েছিল শিকদার বাড়ির।
শিকদার বাড়ীতে বাস করে বৃদ্ধ “মকবুল” (এটিএম শামসুজ্জামান) ও তার তিন স্ত্রী সহ “আবুল” (সিরাজ হায়দার), “রশিদ”, “ফকিরের মা” (নাজমা আনয়ার) ও “মন্তু” (রিয়াজ) এবং আরো অনেকে। বৃদ্ধ মকবুলের অষ্টাদশি বউ টুনির (শশী) মনটা মকবুলের শাসন মানতে চায় না। সে চায় খোলা আকাশের নিচে বেড়াতে, হাসতে, খেলতে। তাই সঙ্গী হিসেবে বেছে নেয় অল্প বয়সী সঠামদেহী মন্তুকে। মন্ত বাবা-মা হারা অনাত। বিভিন্ন কাজ করে বেড়ায়। টুনি আর মন্তু সকলের অগোচরে রাতের বেলায় বেরিয়ে পড়ে মাছ ধরতে। বর্ষায় যায় শাপলা তুলতে। এমনি করে দুজন দুজনার কাছে এসে যায়। অব্যক্ত ভালবাসার জোয়ারে ভাসে ওরা দু’জন। কিন্ত কেউ মুখ ফুঁটে বলতে পারেনা মনের কথা, লোক লজ্জার ভয়ে। সমাজের রক্ত চক্ষু ওদের দুরে রাখে।
গাঁও গেরামে যা হয়, কলেরা বসন্তের মড়ক লাগলে উজাড় হয়ে যায় কয়েক ঘর মানুষ। ডাক্তার না দেখিয়ে টুকটাক তাবিজ করে, এভাবেই দিন চলে। মকবুলের আকস্মিক মৃত্যর পর মন্তু যখন মনের কথা টুনিকে খুলে বলে তখন অনেক দেরি হয়ে গেছে। গুন মোল্লা, আবলি, রশদ, ফকিরের মা, সালেহা কেই নেই। টুনির সঙ্গে মন্তুর অনেক দিন দেখা হয়নি। টুনি হারিয়ে গেছে ওর জীবন থেকে। তবুও টুনিকে মাঝে মাঝে মনে পড়ে মন্তুর। এমনি করে অনেকটা সময় পার হয়েছে। রাতের বেলা সুরত আলীর ছেলে ওর বাপের মতোই পুঁথি করে- “শোন শোন বন্ধুগনে শোন দিয়া মন, ভেলুয়ার কথা কিছু শান সর্বজন।” ভেলুয়া সুন্দরীর কথা সবাই শানে। একই তালে, একই সুরে হাজার বছরের অন্ধকার এক ইতিহাস নিয়ে এগিয়ে চলে সবাই। হাজার বছরের পুরনো জোত্স্না ভরা রাতে একই পুঁথির সুর ভেসে বেড়ায় বাতাসে।
কালের আবর্তে সময় গড়ায়। প্রকৃতিতেও পরিবর্তন আসে। শুধু পরিবর্তন আসেনা অন্ধকার, কুসংস্কারাছন্ন গ্রাম বাংলার আচলায়তন সমাজে।
নির্মাণ
হাজার বছর ধরে জহির রায়হান রচিত একটি কালজয়ী উপন্যাস। যেই উপন্যাস প্রচলিত বাংলাদেশের ১৯৬০ সালের জীবনের প্রতিনিধিত্ব করে। বিখ্যাত অভিনেত্রী সুচন্দার অনেক দিনের স্বপ্ন ছিল এই উপন্যাস অবলম্বনে এবং একই শিরোনামে একটি চলচ্চিত্র নির্মাণ করবেন।
এ ব্যাপারে তিনি বাংলাদেশ সরকার-এর তথ্য মন্ত্রণালয় থেকে যথাযথ সমর্থন পেয়েছিলেন। এবং ছবিটি রসাস্বাদন প্রকল্পে কর্তৃপক্ষ থেকে ২৫ লক্ষ টাকার একটি অনুদান পেয়েছিলেন। 'যদিও ছবি নির্মাণ ব্যয়ের তুলনায় অনুদানের পরিমাণ ছিল অপর্যাপ্ত' সুচন্দা মনে করেন এটা অসম্ভব যে অল্প বাজেটের মধ্যে একটি বৈশিষ্ট্য চলচ্চিত্র নির্মাণ করা, কিন্তু তিনি বিশ্বাস করেন যে 'ভালো কিছু করতে হলেত একটু বেগ পেতেই হয়'। সুচন্দা ছবির শুটিং স্পট বেছে নেন গাজীপুর মধ্যে হোতাপারা।
হাজার বছর ধরে ছবিতে টুনি চরিত্রে অভিনয়ের জন্যে সুচন্দা ১৪ বছর বয়সী মেয়ে শশীকে নির্বাচিত করেন। সুচন্দার এই ছবিতে
অভিনয়ের ব্যাপারে অভিনেতা রিয়াজ ছিলেন অন্য রকম, তিনি এই ছবিটির মন্তু চরিত্রে অভিনয়ের জন্য পারিশ্রমিক হিসাবে নিয়েছিলেন শুধুমাত্র ১০১ টাকা। সিনেমাটি ২০০৫ সালে সর্বপ্রথম এন টিভি চ্যানেলে প্রচারিত হয়।
সঙ্গীত
হাজার বছর ধরে চলচ্চিত্রের সুর ও সঙ্গীত পরিচালনা করেন আহমেদ ইমতিয়াজ বুলবুল। ছবির তিনটি গান, "আশা ছিল মনে মনে", "স্বপ্নে আইলো রাজার কুমার" ও "এই দুনিয়া দুই দিনের মুসাফির খানা" জহির রায়হান এর লেখা মূল উপন্যাস থেকে নেওয়া এবং বাকি দুটি গান "তুমি সুতোয় বেঁধেছ শাপলার ফুল" ও "হলুদ লাগাইয়া কন্যা সাজেরে" এর গীত রচনা করেছেন গাজী মাজহারুল আনোয়ার।
পুরস্কার
হাজার বছর চলচ্চিত্রটি ২০০৫ সালে ৩টি বিষয়ে মেরিল-প্রথম আলো পুরস্কার লাভ করে।
শিব অদ্বৈত
শিব অদ্বৈত (शिवाद्वैत, ಶಿವಾದ್ವೈತ, ), যা "শৈব বিশিষ্টাদ্বৈত" বা "শৈব যোগ্য অদ্বৈতবাদ" নামেও পরিচিত, হল দক্ষিণ ভারতীয় দর্শনের শৈব দর্শন, যেটি দ্বাদশ শতাব্দীতে শ্রীকান্ত শিবাচার্য দ্বারা প্রতিষ্ঠিত হয়েছিল এবং বেশিরভাগ বীর শৈবরা অনুসরণ করেছিলেন। এই মতবাদ অনুসারে, শিব ও ব্রহ্ম এক ও অভিন্ন।
শ্রীকান্ত শিবাচার্য (নীলকান্ত শিবাচার্য নামেও পরিচিত) ব্রহ্মসূত্রের উপর একটি ভাষ্য লিখেছিলেন, যা শৈব বিশিষ্টাদ্বৈত নামে পরিচিত হয়। শ্রীকান্তের কাজের সময়সীমা সঠিকভাবে জানা যায়নি, তবে বিশ্বাস করা হয় যে এটি ১২শ থেকে ১৪শ শতাব্দীর মধ্যে। শৈব বিশিষ্টাদ্বৈত তত্ত্বটি রামানুজের বিশিষ্টাদ্বৈত অদ্বৈতবাদ মতবাদকে খুব কাছ থেকে অনুসরণ করে, কিন্তু কাকে সর্বোচ্চ বলে বিবেচনা করা হয় তার মধ্যে পার্থক্য রয়েছে। শ্রীকান্ত শিবকে পরম মনে করেন। শ্রীকান্ত শিবাচার্যের কাজ রামানুজের আগে নাকি পরে শেষ হয়েছিল তা জানা যায়নি। শ্রী আপ্পায় দীক্ষিতা তাঁর শিবকার মণি দীপিকাতে শ্রীকান্তের দর্শন ব্যাখ্যা করে শিব অদ্বৈতকে আরও অবদান রেখেছিলেন। শ্রীকান্ত নির্গুণ ব্রহ্মকে অস্বীকার করেন না, যা অদ্বৈতের কেন্দ্রবিন্দু। শ্রীকান্তের বিপরীতে, যিনি তাঁর ব্রহ্মসূত্র ভাষ্য বিশিষ্টাদ্বৈত (যোগ্য অদ্বৈতবাদ) বিবেচনা করেন, যা সগুণ ব্রহ্মের আধিপত্যকে নিশ্চিত করে, আপ্পায় বিশুদ্ধ অদ্বৈতবাদের রূপ নিশ্চিত করেন এবং তাঁর অদ্বৈতবাদ প্রতিষ্ঠার প্রয়াসে শ্রীকান্তের কাজকে পুনর্নির্মাণ করেন।
সোনারগাঁও উপজেলা
সোনারগাঁও বাংলাদেশের নারায়ণগঞ্জ জেলার অন্তর্গত একটি উপজেলা।
অবস্থান ও আয়তন
এর অবস্থান ঢাকা থেকে ২৭ কিলোমিটার দক্ষিণ-পূর্বে এবং । এই উপজেলার উত্তরে রূপগঞ্জ উপজেলা ও আড়াইহাজার উপজেলা, দক্ষিণে মুন্সীগঞ্জ জেলার মুন্সীগঞ্জ সদর উপজেলা ও গজারিয়া উপজেলা, পূর্বে কুমিল্লা জেলার হোমনা উপজেলা ও মুন্সীগঞ্জ জেলার গজারিয়া উপজেলা, মেঘনা নদী, পশ্চিমে বন্দর উপজেলা, নারায়ণগঞ্জ সদর উপজেলা, রূপগঞ্জ উপজেলা ও ডেমরা থানা।
ইতিহাস
সোনারগাঁয়ের প্রাচীন ইতিহাস খুবই সমৃদ্ধ। সোনারগাঁও বাংলার মুসলিম শাসকদের অধীনে পূর্ববঙ্গের একটি প্রশাসনিক কেন্দ্র। মধ্যযুগীয় নগরটির যথার্থ অবস্থান নির্দেশ করা কঠিন। বিক্ষিপ্ত নিদর্শনাদি থেকে প্রতীয়মান হয় যে, এটি পূর্বে মেঘনা নদী, পশ্চিমে শীতলক্ষ্যা নদী, দক্ষিণে ধলেশ্বরী নদী ও উত্তরে ব্রহ্মপুত্র নদ দ্বারা বেষ্টিত একটি বিস্তৃত জনপদ ছিল।
সোনারগাঁ লোকশিল্প জাদুঘর পানাম নগর - এই এলাকাটি ১৯শ শতকে সোনারগাঁয়ের উচ্চবিত্ত ব্যবসায়ীদের বাসস্থান ছিলো। এখানে কাপড় ব্যবসায়ীরা বাস করতেন। ইতিহাস প্রসিদ্ধ সোনারগাঁ বা সুবর্ণগ্রাম আজ পানাম নগরীর ধ্বংসাবশেষ এবং সর্দার বাড়ীর পুরানো একটি অট্টালিকায় আবদ্ধ হয়ে ঐতিহাসিক স্মৃতি ধারণ করছে। এখানকার সুদৃশ্য বাড়িগুলো এখন ধ্বংসের মুখে।
ঐতিহাসিক সোনারগাঁ শুধু দেড়শ বছরের পুরানো স্মৃতি বিজড়িত ধ্বংসাবশেষ নগরীই নয়, এর সাথে জড়িত আছে একটি স্বাধীন জাতির আত্ম পরিচয়ের অনুভূতি। ইতিহাসের আবহমান ধারায় অনেক চড়াই-উতরাইয়ের মধ্য দিয়ে এ অনভূতি আরও সুদৃঢ় হয়েছে। সোনারগাঁ আজ এমন একটি নামে পরিণত হয়েছে যার মাধ্যমে বাংলাদেশের ইতিহাস, কৃষ্টি, ঐতিহ্য ও লোকজ সংস্কৃতি একযোগে প্রকাশ পাচ্ছে।
শুর, পাল, সেন ও দেব রাজাদের আমলে গোড়াপত্তন হলেও সোনারগাঁয়ের সমৃদ্ধ এবং গৌরব উজ্জ্বল যুগের শুরু হয় ১৩৩৮ খ্রিষ্টাব্দে ফখরুদ্দিন মোবারক শাহের আমল থেকে। ১৩৩৮ খ্রিষ্টাব্দে তিনি স্বাধীনতা ঘোষণা করলে সোনারগাঁ স্বাধীন বাংলার রাজধানীতে পরিণত হয়। পরে গিয়াসউদ্দিন আজম শাহ্, শের শাহ, ঈশা খাঁ পর্যায়ক্রমে সোনারগাঁয়ে রাজত্ব করেন।
সোনারগাঁ এককালে ব্যবসায়, শিক্ষা দীক্ষায়, কৃষি, সাহিত্য, সংস্কৃতি, শিল্প ও কারুকার্যে ছিল বিশ্বেরসেরা। সোনারগাঁয়ের মসলিন কাপড় ছিল সারা বিশ্বে সমাদৃত। কথিত যে, বাংলার প্রথম মসজিদ সোনারগাঁয়ের গোয়ালদী গ্রামে নির্মিত হয়, যা ইতিহাসে মুসলিম উম্মার সাক্ষ্যও বহন করছে। সোনারগাঁ হতে পাঞ্জাব পর্যন্ত পৃথিবীর দীর্ঘতম সড়ক, গ্র্যান্ড ট্রাঙ্ক রোড শের শাহের আমলে নির্মিত হয়। এখানে রয়েছে গিয়াসউদ্দিন আজম শাহ্ এর মাজার, রয়েছে পাঁচ পীরের দরগাহ্ সহ অসংখ্য গুনীজনের স্মৃতি।
সোনারগাঁয়ের নামকরণ
সোনারগাঁ নামকরণের ইতিহাস রহস্যাবৃত। ডঃ আর. সি. মজুমদার ও স্যার যদুনাথ সরকার যে সুবর্ণ ভূমির কথা বলেছেন তা এ সোনারগাঁও ভূমিকেই বুঝায়। যার মাটির বর্ণ সুবর্ণ বা রক্ত বর্ণ ছিল এবং যাকে সুবর্ণ ভুক্তি কিংবা সুবর্ণ বিষয় ও বলা হত। কালিকা পুরানে প্রাচীন ব্রহ্মপুত্র তীরের অনেক স্থানের ভূমি রক্তবর্ণ বলে উল্লেখ আছে। কথিত আছে যে, দেবা সুরের যুদ্ধকালে রক্তপাত হেতু মৃত্তিকা লোহিত বর্ণ ধারণ করেছিল। স্বর্ণ ভূমি থেকে সোনারগাঁ বা সুবর্ণগ্রামের নাম করণ হতে পারে।
কারো কারো মতে, উপমহাদেশের একমাত্র ইসলামী বিশ্ববিদ্যালয় (সোনারগাঁ) থেকে প্রশিক্ষণ প্রাপ্ত প্রতিটি শিক্ষানবিস সেকালে স্বর্ণের টুকরো হিসাবে আখ্যায়িত হতেন এবং তাদের স্মরণে নামকরণ হয়েছিল সোনারগাঁ বা সুবর্ণগ্রাম। ডঃ নীহার রঞ্জন রায় তার বাঙ্গালার ইতিহাস গ্রন্থে বলেন, প্রাচীন নিম্নবঙ্গে বা আশে পাশে কোন সোনার খনি ছিল। অথবা বুড়িগঙ্গার বা সুবর্ন গ্রামের পাশ্ববর্তী নদীগুলোতে সোনার গুঁড়ো ভেসে আসতো। এ স্বর্ণ প্রাপ্তির ফলে সুবর্ন গ্রাম বা সোনারগাঁ নামকরণ হতে পারে। কিংবদন্তি আছে যে, এখানে কোন এক সময় স্বর্ণের বৃষ্টি হয়েছিল এবং এর পর থেকে এ স্থানের নামকরণ হয়েছে সুবর্ন বা সোনারগাঁ। কথিত আছে, বাংলার বাঁর ভূইয়ার অন্যতম ঈশা খাঁর স্ত্রীর নাম ছিল সোনাবিবি। এই সোনাবিবি থেকেই সোনারগাঁ এর নাম করণ হয়েছে। সোনারগাঁ নামকরণের পেছনে উপরে উল্লিখিত তথ্যাবলির কোনটি সত্য তা নিশ্চিত করে বলা যায় না।
সোনারগাঁ থানা নামকরণ
সোনারগাঁ থানার পূর্বনাম ছিল বৈদ্যের বাজার থানা। বৈদ্যের বাজার থানা মেঘনার গর্ভে বিলীন হয়ে যায়। ১৯৮৩ ইং সালে ১৩ ই মার্চ বৈদ্যের বাজার থানার নাম পরিবর্তন করে সোনারগাঁ থানা করা হয় যা পরবর্তীতে সোনারগাঁও উপজেলা।
জনসংখ্যার উপাত্ত
৩,৬৭,৭৬৪ জন; পুরুষ- ১,৯২,২৫৫ জন, মহিলা- ১,৭৫,৫০৯ জন।
অর্থনীতি
প্রাচীন কাল থেকে মৎস্য, কল-কারখানা, কৃষি, ব্যবসা বাণিজ্যে এই এলাকা ছিল অন্যতম অর্থনৈতিক অঞ্চল।
বিবিধ
সোনালী-২,কৃষি-৩,জনতা-৩,অগ্রনী-১,উত্তরা-১, সোস্যাল-১, মিউচুয়াল-১,প্রিমিয়ার-১,আল আরাফা-১ এবং ইসলামী-১টি
আকর্ষনীয় পর্যটন অঞ্চলঃ-
পানাম সিটি, সোনারগাঁ জাদুঘর সরদারবাড়ি, নোয়াইল গ্রামে পোদ্দারবাড়ি,পানাম পুল এবং সংলগ্ন ঈসা খাঁর বাড়ি, ১৯০০ ইং সনে শ্রী গঙ্গারাম ও রামচন্দ্র পোদ্দার প্রতিষ্ঠিত এই অঞ্চলে কলিকাতা বিশ্ববিদ্যালয় অধিভুক্ত একমাত্র বহুমূখী হাই স্কুল সোনারগাঁ জি আর ইনিষ্টিটিউশন, মসলিন কাপড় প্রক্রিয়াক্ষেত্র, খাসনগর দীঘি, সুলতান গিয়াস উদ্দিন আযম শাহর মাজার, ভাগলপু্‌র পাঁচপীর দরগাহ মাধবপুর, মোগড়াপাড়া শাহসাব বাড়ী, গোয়ালদী মসজিদ, লালপুরী দরবার শরীফ কমপ্লেক্স নুনেরটেক, প্রেসিডেন্ট এরশাদ কর্তৃক প্রতিষ্ঠিত গুচ্ছগ্রাম মায়াদ্বীপ খ্যাত নুনেরটেক, শ্রী শ্রী লোকনাথ ব্রহ্মচারী মন্দির ও আশ্রম বারদী, বৈদ্যেরবাজার মাছঘাট, মহজমপুরের টাকশাল এবং হজরত শাহ আলমের দরগাহ, কাঁচপুর সেতু, কাইকারটেকের হাট এবং সেতু, মেঘনা শিল্প এলাকা, বরাব বাংলার তাজমহল এবং পিরামিডসহ আরও অনেক কিছু।
বিশ্ব কারুশিল্প শহরের মর্যাদা লাভ
প্রাচীন বাংলার রাজধানী ও মসলিনের শহর নারায়ণগঞ্জের সোনারগাঁও উপজেলাকে ২০১৯ ইং সালের সেপ্টেম্বরে ওয়ার্ল্ড কমিউনিকেটরস কাউন্সিল (ডব্লিউসিসি) বিশ্ব কারুশিল্প শহরের মর্যাদা প্রদান করে। ফলে, বাংলাদেশে এই প্রথম কোনো স্থান বিশ্ব কারুশিল্প শহরের মর্যাদা পেলো। এতে, ঐতিহ্যবাহী সোনারগাঁয়ের কারুশিল্পের সৌন্দর্য, সুনাম ও কৃতিত্ব বিশ্ব দরবারে প্রতিষ্ঠিত হলো। এই স্বীকৃতির ফলে ভারতের মহাবলি পুরম (পাথর খোদাই) ও জয়পুর (গহনা), চীনের ফুশিন (অ্যাগেট), থাইল্যান্ডের সাখন নাখন (ইন্ডিগোডাই), ডেনমার্কের বর্নহোম (সিরামিক), ইরানের কারপোরগান (মৃৎশিল্প) ও ইসফাহানসহ বিশ্বের অন্যান্য কারুশিল্প শহরের সঙ্গে সহযোগিতা, অংশীদারত্ব ও বিনিময়ের সুযোগ পাবে সোনারগাঁ।
বারকোড
বারকোড হল তথ্য সংগ্রহের একটি ভিজুয়াল পদ্ধতি। যা মেশিনযোগে সম্পন্ন হয়ে থাকে। এটি সাধারণত এর ধারণকারী জিনিস সম্পর্কে বিভিন্ন তথ্য প্রদান করে। গতানুগতিক বারকোড হল কিছু অঙ্কিত সমান্তরাল লাইন-যার প্রস্থ এবং মধ্যবর্তী ফাঁকা জায়গার তারতম্য ভিন্ন ভিন্ন তথ্যের প্রতিনিধিত্ব করে; এটি রৈখিক বা একমাত্রিক ব্যবস্থা। পরবর্তীতে আয়তক্ষেত্র, বিন্দু, ষড়ভুজসহ অন্যান্য জ্যামিতিক কাঠামোর উপর ভিত্তি করে বারকোড ব্যবস্থার প্রচলন শুরু হয়।যাকে ম্যাট্রিক্স কোড বা দ্বিমাত্রিক বারকোড বলা হয়। যদিও তাতে প্রকৃতপক্ষে বার বা সরলরেখা ব্যবহৃত হয় না। প্রাথমিকভাবে বারকোড স্ক্যানার নামে বিশেষ অপটিকাল স্ক্যানার দিয়ে বারকোড স্ক্যান করা হত। পরবর্তীতে এমন কিছু সফটওয়ার তৈরি হয়েছে যা ক্যামেরা সংবলিত স্মার্টফোনের ধারণকৃত ছবি পড়তে পারে।
নরম্যান জোসেফ ও বারনার্ড সিলভার বারকোড আবিষ্কার করেন। এটি ১৯৫১ সালে যুক্তরাষ্ট্রে পেটেন্ট করা হয় (US2612994A)। এই আবিষ্কার হয়েছিল মোর্স কোডের উপর ভিত্তি করে, যা ছিল পাতলা এবং পুরু দাগের রূপায়ন। যদিও এটি বাণিজ্যিকভাবে সফল হতে বিশ বছর সময় লেগেছিল। শিল্প ক্ষেত্রে বারকোডের প্রাথমিক ব্যবহারে ১৯৬০ এর দশকের শেষের দিকে আমেরিকান রেলপথ অ্যাসোসিয়েশন প্রণোদনা দেয়। জেনারেল টেলিফোন ও ইলেক্ট্রনিক্স এবং কারট্রাক এসিআই দ্বারা তৈরিকৃত এই প্রকল্পের মাধ্যমে রেলপথের রোলিং স্টকে স্টিলের উপর বিভিন্ন রঙবিশিষ্ট ডোরা দেয়া হয়েছিল। একটি গাড়ির উভয়দিকে একটি করে প্লেট ব্যবহার করা হয়েছিল। যাতে ছিল মালিকানা, যানের ধরন, শনাক্তকরণ চিহ্নের তথ্য। একটি ট্রাকসাইড স্ক্যানার দ্বারা সেই প্লেটগুলো শনাক্ত করা হত। উদাহরণস্বরূপ, গাড়িটি যখন চলন্ত অবস্থায় ইয়ার্ডে প্রবেশ করত। প্রকল্পটি দশ বছর পরে পরিত্যক্ত হয়ে যায়। কারণ দীর্ঘমেয়াদী ব্যবহারের কারণে ব্যবস্থাটি আস্থাজনক ছিল না।
স্বয়ংক্রিয় তথ্য শনাক্তককরণ এবং সংগ্রহকরণ ব্যবস্থায় যদিও বারকোডসহ আরো অনেক পদ্ধতির প্রচলন রয়েছে। কিন্তু বারকোড ব্যবস্থা সহজ, সার্বজনীন এবং স্বল্পমূল্যবান হওয়ার কারণে অন্যান্য ব্যবস্থা গৌণই থেকে গেছে। বিশেষ করে ১৯৯৫ সালের আগে রেডিও ফ্রিকোয়েন্সি আইডেন্টিফিকেশন এর মত প্রযুক্তি সুলভ হওয়ার কারণে।
ইতিহাস
১৯৪৮ সালে ফিলাডেলফিয়া, পেনসিলভেনিয়া, যুক্তরাষ্ট্রের ড্রেক্সেল প্রযুক্তি বিশ্ববিদ্যালয়ের স্নাতক ছাত্র বারনার্ড সিলভার স্থানীয় খাদ্য শৃঙ্খলের প্রেসিডেন্টকে চ্যালেঞ্জ করার পর স্বয়ংক্রিয় পণ্য শনাক্তকরণের উপর গবেষণা করার জন্য অনুমতি নেন। সিলভার তার বন্ধু নরম্যান জোসেফকে এ সম্পর্কে জানান এবং এর বিভিন্ন পদ্ধতি নিয়ে কাজ শুরু করেন। তারা প্রথমে অতিবেগুনী রঙের কালি ব্যবহার করেন কিন্তু এটি সহজে হালকা হয়ে যাচ্ছিল এবং এর দাম ছিল চড়া।
ড্রেক্সেল বিশ্ববিদ্যালয় ছেড়ে উডল্যান্ড ফ্লোরিডাতে তার বাবার অ্যাপার্টমেন্টে চলে গিয়েছিলেন কারণ তার দৃঢ় বিশ্বাস ছিল যে তার পদ্বতির আরও উন্নয়ন সম্ভব। তিনি তার কাজ চালিয়ে যান। তিনি পরবর্তী অনুপ্রেরণা পেয়েছিলেন মোর্স কোড থেকে। সমুদ্র সৈকতের বালিতে তিনি তার প্রথম বারকোড তৈরি করেন। “আমি কেবল ডট এবং ড্যাশকে নিচের দিকে বড় করেছি। এবং তাদের জন্য চিকন এবং মোটা লাইন তৈরি করেছি।” কোড পড়ার জন্য তিনি সিনেমার অপটিক্যাল সাউন্ডট্রাক প্রযুক্তি গ্রহণ করেন। এক সাইড থেকে কাগজের মধ্য দিয়ে ৫০০ ওয়াট ক্ষমতার একটি লাইট বাল্বের আলোর মাধ্যমে একটি RCA935 ফটোমাল্টিপ্লায়ার আলোকিত করে। পরে তিনি সিদ্ধান্ত নেন যে যদি এটি লাইনের বদলে বৃত্ত হিসেবে মুদ্রণ করা যায় তবে তা ভালো কাজ করবে যেকোন দিক থেকে স্ক্যান করার জন্য।
১৯৪৯ সালের ২০ শে অক্টোবর উডল্যান্ড এবং সিলভার “Classifying Apparatus and Method” এর জন্য একটি পেটেন্ট আবেদন করেন, যাতে যাতে রৈখিক এবং বুল’স আই এর নকশা মুদ্রণে বর্ণিত ছিল। পাশাপাশি তা পড়ার জন্য যান্ত্রিক এবং বৈদ্যুতিক ব্যবস্থাও তাতে অন্তর্ভুক্ত ছিল। ১৯৫২ সালের ৭ অক্টোবর পেটেন্টটি ইস্যু করা হয়। ১৯৫১ সালে উডল্যান্ড আইবিএমে এর সাথে যোগাযোগ করেন এবং তাদের ব্যবস্থাটি উন্নয়ন করার জন্য উদ্বুদ্ধ করার চেষ্টা করেন। আইবিএম অবশেষে এই ধারণার উপর একটি প্রতিবেদন প্রকাশ করে যা এই সিদ্ধান্তে পৌঁছে যে এটির বাস্তবায়ন সম্ভব, কিন্তু এর প্রক্রিয়াকরণের জন্য কিছু যন্ত্রপাতি দরকার যা ভবিষ্যতে হবে।
আইবিএম এর পেটেন্ট কেনান প্রস্তাব দিলেও তা গৃহীত হয় নি। ফিলকো ১৯৬২ সালে পেটেন্টটি ক্রয় করেন এবং কিছুদিন পর তা আরসিএ এর কাছে বিক্রি করে দেন।
মো. শাহজাহান আলী
'''মো. শাহজাহান আলী''' হলেন একজন বাংলাদেশী অধ্যাপক ও শিক্ষাবিদ। তিনি ইসলামী বিশ্ববিদ্যালয়ের হিসাববিজ্ঞান ও তথ্যপদ্ধতি বিভাগের একজন অধ্যাপক। তিনি কুষ্টিয়ায় অবস্থিত রবীন্দ্র মৈত্রী বিশ্ববিদ্যালয়ের প্রথম ও বর্তমান উপাচার্য হিসেবে দায়িত্ব পালন করছেন। এছাড়াও, তিনি ইসলামী বিশ্ববিদ্যালয়ে কোষাধ্যক্ষের দায়িত্বও পালন করেছেন।
কর্মজীবন
মো. শাহজাহান আলী ইসলামী বিশ্ববিদ্যালয়, বাংলাদেশের হিসাববিজ্ঞান ও তথ্যপদ্ধতি বিভাগের একজন অধ্যাপক। তিনি এই বিভাগের সভাপতির দায়িত্ব এবং ব্যবসায় প্রশাসন অনুষদের ডিনসহ ইসলামী বিশ্ববিদ্যালয়ের বিভিন্ন গুরুত্বপূর্ণ দায়িত্ব পালন করেছেন। এরপর ২০১০ সালের বেসরকারি বিশ্ববিদ্যালয় আইনের অধীনে তাকে রবীন্দ্র মৈত্রী বিশ্ববিদ্যালয়ের প্রথম উপাচার্য হিসেবে নিয়োগ দেওয়া হয়।
ঈদের নামাজ
ঈদের নামাজ, এছাড়াও সালাতুল ঈদ (صلاة العيد) এবং সালাতুল ঈদাইন (صلاة العيدين নামেও পরিচিত, হচ্ছে একটি বিশেষ নামাজ, যা মুসলমানরা মূলত তাদের দুটি ধর্মীয় উৎসবের দিন আদায় করে। সাধারণত এটি বরাদ্দকৃত কোন খোলা জায়গা (মুসল্লা বা ঈদগাহ) অথবা মাঠে অনুষ্ঠিত হয়।
মুসলমানদের যে দুটি উৎসবে বৃহৎ আকারে একত্রিত হয়ে এই নামাজ আদায় করা হয়, তা হলো:
নামাজ
ঈদের নামাজ জামাতের সঙ্গে আদায় করতে হয়। ঈদের নামাজ সাধারণত খোলা মাঠে তথা ঈদগাহে পড়া হয়। তবে এরূপ স্থানের অভাবে বা আপৎকালে মাসজিদে ঈদের নামাজ আদায় করা যায়।
ফ্রিডরিখ আউগুস্ট কেকুলে
ফ্রিডরিখ আউগুস্ট কেকুলে ফন ষ্ট্রাডোনিৎস‌ (৭ সেপ্টেম্বর ১৮২৯ – ১৩ জুলাই ১৮৯৬) ছিলেন একজন জার্মান রসায়নবিদ। ১৮৫০ থেকে তার মৃত্যু পর্যন্ত কেকুলে ছিলেন ইউরোপের সবচেয়ে খ্যাতিমান রসায়নবিদদের একজন। বিশেষ করে তাত্ত্বিক রসায়নের ক্ষেত্রে, কেকুলে ছিলেন রাসায়নিক সংকেতের প্রবক্তা।
ঈদের নামাজ
সময়
চোখের দেখায় সূর্য দিগন্ত থেকে আনুমানিক দুই মিটার উচ্চতায় পৌঁছালে ঈদের নামাজ পড়া হয়। জোহর নামাজের আগেই ঈদের নামাজ আদায় করতে হয়। সুন্নাত হিসেবে ঈদুল ফিতরের নামাজ কিছুটা দেরি করে এবং ঈদুল আজহার নামাজ দ্রুত আদায় করা হয়। ঈদুল ফিতরে ফিতরা প্রদান করতে হয়। ঈদ সকালে কিছুটা সময় পাওয়া গেলে ফিতরা আদায়ে সুবিধা হবে। অন্যদিকে ঈদুল আজহায় ঈদের নামাজ সম্পন্ন করে আল্লাহর উদ্দেশ্যে পশু কুরবানী করা হয়। সেজন্য ঈদের নামাজ যত দ্রুত সম্ভব আদায় করতে হবে। এই ব্যাপারে হাদিসে সুস্পষ্ট বিধান প্রদত্ব রয়েছে।
অতিরিক্ত তাকবির
ঈদের নামাজে অতিরিক্ত ছয় কিংবা বারো তাক্ববির রয়েছে।
ছয় তাকবিরের ক্ষেত্রে প্রথম রাক্বাতের শুরুতে অতিরিক্ত তিন তাক্ববির এবং দ্বিতীয় রাক্বাতে অতিরিক্ত তিন তাক্ববির দিতে হয়। প্রথম রাক্বাতে সানা পাঠের পর কানের লতি পর্যন্ত হাত তুলে পর পর তিন তাক্ববির বলতে হয়। দ্বিতীয় রাক্বাতে সুরা পাঠান্তে রুকুতে যাওয়ার আগে অতিরিক্ত তিন তাক্ববির বলতে হয়। অতিরিক্ত তাক্ববির বলার পর কানের লতি থেকে হাত নামিয়ে আনতে হয়।
বারো তাকবিরের ক্ষেত্রে প্রথম রাক্বাতের শুরুতে অতিরিক্ত সাত তাকবির এবং দ্বিতীয় রাক্বাতের শুরুতে অতিরিক্ত পাঁচ তাক্ববির দিতে হয়। প্রথম রাকাতে সানা পাঠের পর কানের লতি পর্যন্ত হাত তুলে পর পর সাতবার তাক্ববির বলতে হয়। দ্বিতীয় রাকাতে সুরা পাঠা শুরুর পূর্বে অতিরিক্ত পাঁচ তাকবির বলতে হয়।
খুতবা
ঈদের নামাজে ইমাম কর্তৃক খুতবা পড়া সুন্নত এবং মুসুল্লিদের খুতবা শোনা ওয়াজিব। জুমার নামাজের ন্যায় প্রথমে বিষয় ভিত্তিক খুতবা এবং পরে সানি খুৎবা পাঠ করতে হয়। খুৎবার মাধ্যমে ঈদের নামাজের সমাপ্তি হয়। সাধারণত খুতবার পরে দোয়া করা হয়।
শোলাকিয়া ঈদগাহ
কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আজহার নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।
ঈদের নামাজের নিয়ম
সুন্নাহের আলোকে হানাফী মাযহাবের মত অনুসারে উপরের পদ্ধতিটি
নিয়ত করা
অন্যান্য সালাতের ন্যায় এই সালাতের জন্যও নিয়ত করা ফরজ। ঈদুল ফিতরের ২ রাকাত ওয়াজিব সালাত আদায় করার জন্য নিয়ত করছি - মনে মনে এই সংকল্প বা থাকাই যথেষ্ট। আরবি বা বাংলায় নির্দিষ্ট শব্দ ও বাক্যে মুখে উচ্চারণ করে "নিয়ত পড়া" জরুরি নয়।
তাকবীরে তাহরিমা বলে সালাত শুরু করা
ইমাম সাহেব তাকবীরে তাহরিমা "আল্লাহু আকবার" বলে সালাত শুরু করবেন। এরপর অন্যান্য সালাতের ন্যায় ইমাম সাহেব ও আমরা মনে মনে "সানা" পড়ব।
১ম রাকাত: অতিরিক্ত ৩টি তাকবীর
"সানা" পড়া শেষ হলে ইমাম সাহেব ৩ বার "আল্লাহু আকবার" বলে তাকবীর দিবেন। প্রথম তাকবীরের সময় কান পর্যন্ত হাত উঠিয়ে হাত ছেড়ে দিব। দ্বিতীয় তাকবীরের সময় কান পর্যন্ত হাত উঠিয়ে হাত ছেড়ে দিব। তৃতীয় তাকবীরের সময় কান পর্যন্ত হাত উঠিয়ে হাত নাভির নিচে বাঁধবো।
প্রথম ২ তাকবীরের মত হাত ছেড়ে দিব না এরপর ইমাম সাহেব সূরা ফাতিহা পড়বেন। অন্য কোনো সূরা মিলাবেন। এরপর অন্যান্য সালাতের ন্যায় রুকু সিজদা আদায় করে ইমাম সাহেব ১ম রাকাত শেষ করে ২য় রাকাতের জন্য দাঁড়াবেন। প্রতিটি ক্ষেত্রে আমরা যথারীতি ইমামের অনুসরণ করব।
২য় রাকাত: অতিরিক্ত ৩টি তাকবীর
২য় রাকাতের শুরুতে ইমাম সাহেব সূরা ফাতিহা পড়বেন। এরপর অন্য কোনো সূরা বা সূরার অংশ তিলাওয়াত করবেন। রুকুতে যাওয়ার আগে ইমাম সাহেব ৩টি অতিরিক্ত তাকবীর দিবেন। প্রথম তাকবীরের সময় কান পর্যন্ত হাত উঠিয়ে হাত ছেড়ে দিব। দ্বিতীয় তাকবীরের সময় কান পর্যন্ত হাত উঠিয়ে হাত ছেড়ে দিব। তৃতীয় তাকবীরের সময়েও কান পর্যন্ত হাত উঠিয়ে হাত ছেড়ে দিব।
১ম রাকাতের ৩য় তাকবীরের মতো হাত বাঁধব না। বরং হাত ছেড়ে দিব। এরপর ইমাম সাহেব চতুর্থ তাকবীর বলবেন। এটি হচ্ছে রুকুতে যাওয়ার জন্য তাকবীর। চতুর্থ তাকবীর শুনে আমরা রুকুতে চলে যাব। এরপর বাকি সকল নিয়মকানুন অন্যান্য সালাতের মতই। আমরা ইমামকে অনুসরণ করে ২ রাকাত সালাত শেষ করব।
সুকোমল বড়ুয়া
সুকোমল বড়ুয়া (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।
ব্যক্তিগত জীবন
বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।
ল্যাঙ্গুয়েজ টুল
ল্যাঙ্গুয়েজ টুল একটি মুক্ত ও উন্মুক্ত উৎসের সফটওয়্যার ব্যাকরণ, শৈলী এবং বানান পরীক্ষক, এবং এর সমস্ত বৈশিষ্ট্য ডাউনলোডের জন্য উপলব্ধ। ল্যাঙ্গুয়েজটুল ওয়েবসাইট একটি মালিকানাধীন বোন প্রজেক্ট ল্যাঙ্গুয়েজটুল প্লাসের সাথে সংযোগ স্থাপন করে, যা ওপেন-কোর মডেল অনুসরণ করে ইংরেজী এবং জার্মান ভাষায় উন্নত ত্রুটি সনাক্তকরণের পাশাপাশি দীর্ঘ পাঠ্যগুলির সহজ সংশোধন প্রদান করে।
এটি ড্যানিয়েল নাবার তার ডিপ্লোমা থিসিসের অংশ হিসেবে ২০০৩ সালে শুরু করে (তখন পাইথনে লেখা হয়েছিল)। এটি এখন ৩১ টি ভাষা সমর্থন করে, প্রতিটি স্বেচ্ছাসেবক রক্ষণাবেক্ষণকারীদের দ্বারা বিকশিত হয়, সাধারণত প্রতিটি ভাষার নেটিভ স্পিকার। ত্রুটি সনাক্তকরণের নিদর্শনগুলির উপর ভিত্তি করে, নিয়ম তৈরি করা হয় এবং তারপর প্রদত্ত পাঠ্যের জন্য পরীক্ষা করা হয়।
মূল অ্যাপ নিজেই বিনামূল্যে এবং ওপেন সোর্স, এবং অফলাইন ব্যবহারের জন্য ডাউনলোড করা যাবে। কিছু ভাষা ' এন-গ্রাম ' ডেটা যা ব্যাপক এবং কিছু অতিরিক্ত সনাক্তকরণের জন্য যথেষ্ট প্রক্রিয়াকরণ শক্তি এবং আই/ও গতি প্রয়োজন। যেমন, ল্যাঙ্গুয়েজটুলকে একটি ওয়েব পরিষেবা হিসাবেও দেওয়া হয় যা সার্ভারের পাশে 'এন-গ্রাম' ডেটা প্রক্রিয়াকরণ করে। ল্যাঙ্গুয়েজটুল প্লাস এন-গ্রাম ব্যবহার করে তার ফ্রিমিয়াম বিজনেস মডেলের অংশ হিসেবে।
ল্যাঙ্গুয়েজটুল ওয়েব সার্ভিসটি ওয়েব ব্রাউজারে ওয়েব ইন্টারফেসের মাধ্যমে অথবা মাইক্রোসফট অফিস, লিবারঅফিস, অ্যাপাচি ওপেনঅফিস, ভিম, এমাক্স, ফায়ারফক্স, থান্ডারবার্ড এবং গুগল ক্রোমের জন্য একটি বিশেষ ক্লায়েন্ট-সাইড প্লাগইনগুলির মাধ্যমে ব্যবহার করা যেতে পারে। এর ওয়েব অ্যাপ ক্লায়েন্টকে ওয়েবসাইটেও সংহত করা যেতে পারে।
সফি আহমেদ চৌধুরী
সফি আহমেদ চৌধুরী (মেজর জেনারেল) বাংলাদেশ সেনাবাহিনীর দুই তারকা রেঙ্কের সাবেক কর্মকর্তা। বাংলাদেশ রাইফেলসের সাবেক মহাপরিচালক।
কর্মজীবন
মেজর জেনারেল সফি আহমেদ চৌধুরী বাংলাদেশ সামরিক বাহিনীর ৩৩তম পদাতিক ডিভিশনের কমান্ডিং অফিসার ও কুমিল্লা রিজিওনের মার্টিল ল এডমিনিস্ট্রেটর ছিলেন। ১৭ জুলাই ১৯৮৫ সাল হতে ৩০ জুন ১৯৮৮ সাল পর্যন্ত বাংলাদেশ রাইফেলসের মহাপরিচালক হিসাবে দায়িত্ব পালন করেন।
সুদেষ্ণা সিংহ
সুদেষ্ণা সিংহ ১৯৯৬ সনে ভারতের আসাম রাজ্যে বিষ্ণুপ্রিয়া মণিপুরী ভাষা স্বীকৃতির আন্দোলনে শহীদ হন। আসামের বরাক উপত্যকায় বিষ্ণুপ্রিয়া মণিপুরীদের দীর্ঘ ভাষা আন্দোলনের ইতিহাসে ১৬ই মার্চ একটি স্মরণীয় দিন। ১৯৫৫ সাল থেকে শুরু হওয়া এই আন্দোলনের ধারাবাহিকতায় ভাষাবিপ্লবীরা বরাক উপত্যকায় ১৯৯৬ সালের মার্চ মাসে ৫০১ ঘণ্টার রেলপথ-রাজপথ অবরোধ কর্মসূচী ঘোষণা করে। ১৬ই মার্চ আসামের পাথারকান্দির কলকলিঘাট রেলস্টেশনে আন্দোলনকারীদের একটি মিছিলে ভারতীয় পুলিশ গুলিবর্ষন করলে ঘটনাস্থলে গুলিতে প্রাণ হারান বত্রিশ বছরের তরুণী সুদেষ্ণা সিংহ। এই গুলি চালনায় আহত হন অরুন সিংহ, প্রমোদিনী সিংহ, কমলাকান্ত সিংহ, দীপংকর সিংহ, প্রতাপ সিংহ, নমিতা সিংহ, রত্না সিংহ, বিকাশ সিংহ, শ্যামল সিংহ সহ আরো অনেকে। এ ঘটনায় অসংখ্য ভাষাবিদ্রোহী আহত হন এবং ব্যাপক ধরপাকড় হয়। বিষ্ণুপ্রিয়া মণিপুরী ভাষা স্বীকৃতির আন্দোলনকে উপেক্ষা করতে পারেনা আসাম সরকার। অবশেষে ২০০১ সালের ৭ ফেব্রুয়ারি বরাক উপত্যকার ১৫২টি প্রাথমিক বিদ্যালয়ে বিষ্ণুপ্রিয়া মণিপুরী ভাষায় শিক্ষাদান চালু করে। এরপর ২০০৬ সালের ৮ মার্চ ভারতের সর্বোচ্চ ন্যায়ালয় বা সুপ্রীমকোর্টের এক রায়ের মাধ্যমে বিষ্ণুপ্রিয়া মণিপুরী ভাষাকে ভারতের একটি স্বতন্ত্র ভাষার স্বীকৃতি দেওয়া হয়।
২০২২ ফিফা বিশ্বকাপ উদ্বোধনী অনুষ্ঠান
২০২২ ফিফা বিশ্বকাপের উদ্বোধনী অনুষ্ঠান রবিবার, ২০ নভেম্বর ২০২২ তারিখে স্বাগতিক কাতার এবং ইকুয়েডরের মধ্যে টুর্নামেন্টের উদ্বোধনী ম্যাচের পূর্বে আল খোরের আল বাইত স্টেডিয়ামে অনুষ্ঠিত হয়। এতে দক্ষিণ কোরিয়ার গায়ক এবং বিটিএস সদস্য জংকুকের পরিবেশন করেন। ইংরেজ গায়ক রবি উইলিয়ামস পূর্বের সংস্করণের উদ্বোধনী অনুষ্ঠানের অংশ ছিলেন। কলম্বিয়ান গায়িকা শাকিরার প্রাথমিকভাবে পরিবেশন করার কথা ছিল, কিন্তু চার দিন আগে তিনি তার প্রত্যাহার নিশ্চিত করেন। এছাড়াও ইংরেজি গায়িকা ডুয়া লিপা প্রাথমিকভাবে অনুষ্ঠানের অংশগ্রহণের কথা জানা গিয়েছিল; যাইহোক, তিনি কাতারকে তার মানবাধিকার লঙ্ঘন এবং সমকামী আন্দোলনের বিরুদ্ধে থাকার জন্য আহ্বান জানিয়ে "সমঝোতাকারী যেকোনো আলোচনায়" তার জড়িত থাকার কথা অস্বীকার করেন।
উপস্থিত বিশিষ্ট ব্যক্তিবর্গ
কয়েকজন বিদেশি রাষ্ট্রপ্রধান উদ্বোধনী অনুষ্ঠানে উপস্থিত ছিলেন।
দবির উদ্দিন আহমেদ
দবির উদ্দিন আহমেদ (১ নভেম্বর ১৯২৭-২ জুন ১৯৯৬) বাংলাদেশের সিরাজগঞ্জ জেলার রাজনীতিবিদ, আইনজীবী ও তৎকালীন পাবনা-৪ (বর্তমান সিরাজগঞ্জ-৪) আসনের সাবেক সংসদ সদস্য।
প্রাথমিক জীবন
দবির উদ্দিন আহমেদ ১ নভেম্বর ১৯২৭ সালে সিরাজগঞ্জ জেলার উল্লাপাড়া উপজেলার বাংগালা গ্রামে জন্মগ্রহণ করেন। তার পিতা সামাতুল্লা আকন্দ। তিনি ঢাকা বিশ্ববিদ্যালয় থেকে ১৯৫৭ সালে আইনে স্নাতক ডিগ্রী নিয়ে সিরাজগঞ্জে আইন পেশা শুরু করেন।
রাজনৈতিক জীবন
দবির একজন মুক্তিযোদ্ধা ও আইনজীবী ছিলেন। তিনি ঢাকা বিশ্ববিদ্যালয়ে ভাষা আন্দোলনে বলিষ্ট ভূমিকা রাখেন। ১৯৫৬ সালে তিনি আওয়ামীলীগে যোগদেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৪ (বর্তমান সিরাজগঞ্জ-৪) আসন থেকে সংসদ সদস্য নির্বাচিত হন।
মৃত্যু
দবির উদ্দিন আহমেদ ২ জুন ১৯৯৬ সালে মৃত্যুবরণ করেন।
মাদকদ্রব্য ও পতিতাবৃত্তি
মাদকদ্রব্য ও পতিতাবৃত্তি-র মধ্যে সরাসরি সম্পর্ক আছে বলে নথিভুক্ত করা হয়।
বরাহগিরি ভেঙ্কট গিরি
বরাহগিরি ভেঙ্কট গিরি (১০ আগস্ট ১৮৯৪ - ২৩ জুন ১৯৮০) ছিলেন ভারতের ৪র্থ রাষ্ট্রপতি। তিনি ২৪ আগস্ট ১৯৬৯ থেকে ২৪ আগস্ট ১৯৭৪ পর্যন্ত ভারতের রাষ্ট্রপতির দায়িত্ব পালন করেন।
সালোনি অসয়ানি
সালোনি অসয়ানি হয় একজন ভারতীয় অভিনেত্রী ও মডেল। সালোনি তার পড়াশুনা শেষ করে মডেলিং-এ যোগ দেয় এবং বিভিন্ন পন্যের বিজ্ঞাপনে অভিনয় করেন টেলিভিশনে. তিনি বিজ্ঞাপনের নাশাপাশি অভিনয়ও করেছেন।তারা প্রথম চলচ্চিত্র দিল পারদেশী হো গায়া ২০০৩ সালে মুক্তি পায়। তিনি একই সঙ্গে দক্ষিণ ভারত-এর চলচ্চিত্রে অভিনয় করেছেন এবং বাণিজ্যিক ছবি বা চলচ্চিত্রে সাফল্যও পেয়েছেন।. She এর পর তিনি এস. এস. রাজামৌলি-এর মর্যাদা রামান্না (২০১০), চলচ্চিত্রে মুখ্য চরিত্রে অভিনয় করেন এবং এটি অন্যতম ব্যবসায়ীক সফল ছবি।
কর্মজীবন
সালোনি অসয়ানির প্রথম চলচ্চিত্র দিল পরদেশী হো গায়া (হিন্দি) ২০০৩ সালে মুক্তি পায়, এটি পরিচালনা করেন সায়ান কুমার টাক। who rechristened her as Saloni. তার অভিনীত প্রথম তেলুগু চলচ্চিত্র হল ধানা ৫১ (২০০৫) এবং এর পর তিনি অভিনয় করেন ওকা ওরিলো নামের চলচ্চিত্র, দুটি চলচ্চিত্রই ব্যবসায়ীক ভাবে ব্যর্থ হয়।. ২০০৬ সালে তিনি ৫ টি চলচ্চিত্রে মুখ্য ভূমিকায় অভিনয় করেন, এর মধ্যে চুক্কাল্লো চানদ্রুদু এবং কোকিলা তেলুগু ভাষায় , রেহগুজার  এবং সায়ান... দ্য লাভ সেশন হিন্দি ভাষায়, ।. তার তামিল চলচ্চিত্রে অভিনয় শুরু হয় মাদুরাই ভেরান  (২০০৭), চলচ্চিত্রে এবং ওই বছরেই সে কান্নারা চলচ্চিত্র বুধিভান্তায় অভিনয় করেন, দুটি চলচ্চিত্র ছিল তার ২০০৭ ও ২০০৮ সালে মুক্তি পাপ্ত চলচ্চিত্র।